62024CO0827_INF
Digriet tal-Qorti tal-Ġustizzja (Id-Disa’ Awla) tat-2 ta’ Settembru 2025 –Direct Line Inox Impex et
(Kawża C‑827/24)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Risposta li tista’ tiġi dedotta kjarament mill-ġurisprudenza – Politika kummerċjali komuni – Dazji antidumping – Importazzjoni ta’ pajpijiet mingħajr saldaturi, tal-istainless steel, li joriġinaw miċ-Ċina, miġbuda fil-kesħa l-Indja – Regolament (UE) 2016/1036 – Artikolu 13(1) – Evitar – Esklużjoni – Bidla essenzjali – Unjoni doganali – Regolament (UE) 952/2013 – Kodiċi Doganali tal-Unjoni – Artikolu 60(2) – Kisba tal-oriġini tal-merkanzija – Regola primarja li teskludi l-bidla fl-oriġini tal-pajpijiet tal-azzar iffinalizzati bis-sħana, wara t-trasformazzjoni tagħhom bil-kesħa”
Politika kummerċjali komuni – Protezzjoni kontra l-prattiki ta’ dumping – Evitar – Esklużjoni – Iffurmar bil-kiesaħ fl-Indja ta’ tubi jew pajpijiet, mingħajr saldaturi, tal-ħadid jew tal-azzar, li joriġinaw miċ-Ċina – Oriġini tal-merkanzija – Determinazzjoni – Ipproċessar jew xogħol sostanzjali – Konstatazzjoni mill-Kummissjoni Ewropea ta’ trasformazzjoni sinjifikattiva tal-imsemmija prodotti – L-aħħar ipproċessar jew xogħol sostanzjali, ekonomikament iġġustifikat, li jagħti oriġini Indjana lill-imsemmija prodotti
(Regolamenti tal-Parlament Ewropew u tal-Kunsill Nru 952/2013, Artikolu 60(2), u 2016/1036, Artikolu 13(1))
(ara l-punti 22 sa 31)
Dispożittiv
L-Artikolu 13(1) tar-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea u l-Artikolu 60(2) tar-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni,
għandhom jiġu interpretati fis-sens li:
l-iffurmar bil-kiesaħ fl-Indja ta’ tubi jew pajpijiet, mingħajr saldaturi, tal-ħadid jew tal-azzar, li joriġinaw miċ-Ċina, li l-Kummissjoni Ewropea kkonstatat li ttrasforma b’mod sinjifikattiv dawn il-prodotti, billi bidel b’mod irriversibbli l-karatteristiċi essenzjali tagħhom, jikkostitwixxi bidla li teskludi l-applikabbiltà tal-Artikolu 13(1) tar-Regolament 2016/1036 u “l-aħħar proċessar jew xogħol sostanzjali, ekonomikament ġustifikat”, fis-sens tal-Artikolu 60(2) tar-Regolament Nru 952/2013, li jagħti oriġini Indjana lill-imsemmija prodotti.